事在二千三百有一年，水無燈里自東京抵水星。水星，故火星也，可為人居已百有五十年。大洋廣佈，陸地僅十一。其上有新威尼斯，乃倣威尼斯而成，水道縱橫，不通車輛。慕古而興，遊人樂至。領航士以貢多拉，伴遊於城中。燈里抵水星，住新威尼斯，仕於亞利亞公司，為領航士事。雖隻身在外，而其善待人，結交者多矣。